Stavba: **Rekonštrukcia dažďovej kanalizácie a spevnenej plochy s odvodnením za skladom prevádzkového materiálu MH, depo Jurajov dvor.**

Stavebný objekt: Rekonštrukcia dažďovej kanalizácie a spevnenej plochy

Miesto stavby: Bratislava – Nové Mesto

Kat. územie: Nové Mesto

Okres: Bratislava

Kraj: Bratislavský

Investor: Dopravný podnik Bratislava, a. s., Olejkárska 1, 814 52 Ba

Projektant: CITYPROJEKT, s.r.o., Adámiho 3, 841 05 Bratislava

Stupeň PD: Dokumentácia pre realizáciu stavby (DRS)

Hl. inž. projektu: Ing. arch. Stanislav Cesnak

Zodpovedný projektant: Ing. arch. Pavol Citovický

Kontroloval: Ing. Juraj Čerba

Vypracoval: Ing. arch. Stanislav Cesnak

Zdravotechnika: Ing. M. Fogmeg

Spevnené plochy Ing. Michal Harčarik

Dátum spracovania: 08 - 2024

**Technický popis.**

Účelom projektovej dokumentácie je vypracovanie návrhu rekonštrukcie existujúcej spevnenej plochy s krytom z cementového betónu v areáli Dopravného podniku Bratislava – Depo Jurajov dvor v intraviláne mesta Bratislava – Nové Mesto. Miesto stavby sa nachádza za skladom prevádzkového materiálu, ktorý je umiestnený v južnej časti areálu v blízkosti dopravného napojenia na ul. Rožňavská.

V súčasnosti sa v riešenom rozsahu stavby nenachádzajú žiadne odvodňovacie zariadenia. Riešený úsek stavby sa priamo napája na spevnenú plochu z cementového betónu pred budovou skladu. Táto plocha je ďalej vedená k areálovej účelovej ceste. Predmetná stavba je situovaná na parcele registra C č. 17029/1 v katastrálnom území Nové Mesto.

Navrhovanou rekonštrukciou bude vybúraná existujúca časť vozovky a následne bude doplnená navrhovaná konštrukcia vozovky s krytom z betónovej dlažby. V miestach, kde bude zachovaná konštrukcia vozovky dôjde k pokládke betónovej dlažby spolu s podsypom na exist. kryt z cementového betónu. Odvodnenie spevnenej plochy je riešené povrchovo do navrhovaného monolitického žľabu.

V súčasnosti je pozemok v mieste navrhovanej stavby kategorizovaný ako zastavaná plocha a nádvorie. Terén v okolí stavby je mierny, rovinatý. V okolí stavby sa nachádzajú prevádzkové objekty depa, juhovýchodným smerom od miesta stavby sa nachádza vstup do areálu depa.

Stavba nemá negatívne vplyvy na životné prostredie. Pre stavbu nebolo spracované posúdenie vplyvov na ŽP nakoľko si to jej charakter nevyžaduje. Počas prác dôjde k stavebnej uzávere riešenej spevnenej plochy. Počas výstavby bude v mieste budovania doprava upozornená na prebiehajúce stavebné práce.

Počas realizácie bude odhalená časť sokla pod úrovňou terénu. V rámci búracích prác predpokladáme poškodenie jestvujúcej hydroizolácie. Návrh uvažuje z celoplošnou opravou hydroizolácie. V podzemnej časti je hydroizolácia uvažovaná asfaltovými pásmi a v nadzemnej časti náterovou hydroizoláciou v pohľadovej kvalite.

Návrh skladby sokla viď príloha technickej správy.

Výmena dažďových zvodov (nadzemná časť) nie je predmetom projektu

Pred realizáciou komunikácie je nutné preveriť stav a funkčnosť bleskozvodu.

V mieste, alebo blízkosti návrhu sa nachádzajú inžinierske siete a to kanalizačné vedenie a trakčné vedenie. Zákresy inžinierskych sietí sú len orientačné. Pred zahájením výkopových prác je potrebné vytýčiť presnú polohu existujúcich inžinierskych sietí a spísať o ich polohe záznam. Odstupové vzdialenosti navrhovaných a jestvujúcich inžinierskych sietí riešiť podľa platných predpisov pri krížení podzemných vedení.

**Použité podklady**

Pre projekčné práce boli použité nasledujúce podklady:

Obhliadka stavby

1. Geodetické zameranie - polohopis a výškopis
2. Katastrálna mapa
3. Požiadavky investora

Projektová dokumentácia tohto objektu nie je určeným technickým zariadením a neobsahuje činnosti na určených technických zariadeniach v zmysle vyhlášky 205/2010 a zákona o dráhach č.513/2009 § 16.

V Bratislave 8 / 2024 Ing. arch. Pavol Citovický

**Príloha 1**

Rekonštrukcia dažďovej kanalizácie a spevnenej plochy s odvodnením za skladom prevádzkového materiálu MH, depo Jurajov dvor na pozemku reg. „17029/1 v k.ú. Nové Mesto

**Skladby hydroizolačného sokla jestvujúcej budovy v kontakte s navrhovanou komunikáciou**

**SS2a - OBVODOVÁ STENA SUTERÉNU ZAKOPANÁ- NEZATEPLENÁ**

(skladba sa realizuje iba lokálne – v miestach zasiahnutých rekonštrukciou – v mieste výkopov pre úpravu skladby komunikácie)

- existujúca stena suterénu

- vyspravenie podkladu pozámka 1

- príprava povrchu podľa TP -

- 2x hydroizolácia AIP Ref. Sika Dörrkuplast E-KV-4K – mechanicky kotvený 4mm  
  (SBS modif. asfaltový pás so sklenou tkaninou 200 g/m²)    pozámka 2 -

- separačná vrstva ak to bude vyžadovať typ hydroizolácie (geotextília) -

-ochranné XPS platne s ozubom (alt nopová fólia) 30 mm

- spätný násyp -

**SS2b - OBVODOVÁ STENA SUTERÉNU NADZEMNÁ ČASŤ NEZATEPLENÁ**

(skladba sa realizuje iba lokálne – v miestach zasiahnutých rekonštrukciou

- existujúca stena suterénu pozámka 1

- príprava povrchu penetrácia pôvodného muriva -

- vápenocementová omietka celoplošne v rozsahu hydroizolačného sokla -

- príprava povrchu podľa TP

- Hydroizolačné stierky v exteriéri Ref. Sika Monotop 120 + Top Seal 107 pozámka 3 -

Poznámka 1: Z jestvujúcich stien suterénu odstrániť pôvodné omietky v nadzemnej časti celoplošne.

Výškovo zarovnať hornú hranu z parapetom jestvujúcich okien.

V časti pod terénom odstrániť iba nesúdržné a poškodené časti omietky

Poznámka 2: Typ hydroizolácie navrhne dodávateľ hydroizolácie na základe obhliadky po búracích prácach / výkopových sondách v okolí obvodovej steny suterénu.Novú hydroizoláciu je nutné plnohodnotne prepojiť s existujúcou. Príprava povrchu a horná ochranná vrstva podľa typu hydroizolácie.

Poznámka 3: Hydroizolačné stierky v exteriéri vo všeobecnosti odporúčame v 3 vrstvách. Hrúbky /

gramáž jednotlivých vrstiev podľa nerovnosti povrchu a konkrétneho miesta aplikácie a podľa odporúčania hydroizolatéra.

Vo všeobecnosti odporúčame aplikovať 2x spodné vrstvy „kryštalizyjúcej“ stierky Ref. Sika Monotop 120 Seal + 1x povrchová vrstva polymér-cementovej stierky Ref. SikaTop Seal 107.

Prestupové / prepojovacie detaily spodnej stavby v hĺbke pod terénom je možné vykonať jednotne z 3x Sika Monotop 120 Seal („kryštalizyjúca“ stierka).

Avšak v detailoch s HI stierkou tesne pod terénom / na sokloch / na pohľadových sokloch a atikách tesne nad terénom je nutné finálnu vrstvu HI stierky vyhotoviť zo SikaTop Seal 107 (polymér-cementová stierka). Dôvodom je, že:

- Túto stierku je možné vyhotoviť v pohľadovej kvalite (aplikácia na pohľadovom betóne)

- Táto stierka je odolná voči posypovým soliam.

Príprava povrchov vrátane prípadných primerov podľa TP výrobcu Sika.

Na prepojenie medzi bitúmenovou hydroizoláciou a stierkou použiť tesniaci pás ref Sika Dilatec BE

Súčasťou skladby sú všetky kotviace a ukončovacie prvky.